Elizabeth Gaskell
Elizabeth Cleghorn Gaskell (nata Stevenson die 29 Septembris 1810, mortua die 12 Novembris 1865), fuit scriptrix Anglica mythistoriarum et brevium fabularum aevi Victoriani. Descriptiones copiosas praebet hominum plurium classium societatis, praecipue pauperrimorum, itaque libri eius non solum amatores litterarum, sed etiam historiographos attrahunt. Praeterea primam biographiam Carolae Brontë scripsit.